સરકાર કાયદાઓનો અમલ કરાવવાની ઇચ્છાશક્તિ બતાવે તો વર્કિંગ પુઅરની સંખ્યા તરત જ ઓછી થઈ શકે. તો બજારમાં ખરીદશક્તિ ઊભી થાય અને તે માટેના નવા ઉદ્યોગો ઊભા થાય. વસ્તુઓની માગ વધતા ઉત્પાદન વધશે અને તો ઉત્પાદન વધારતાં નવી રોજગારી ઊભી થશે. આજે ગુજરાતમાં ઇન્ફોર્મલ સેક્ટરમાં ૯૦ ટકા ઉપર લોકો કામ કરે છે. પ્રોડક્ટિવ રોજગારી વધારવાની આજે તાતી જરૂરત છે. ચીન આ કરી શક્યંુ છે. ચીને આવકના વધારાને બદલે સરકારે રોજગારીના વધારા ઉપર ધ્યાન કેન્દ્રિત કર્યું તેથી ઇન્ટેન્સિવ ગ્રોથ મેળવી શક્યું છે. પરિણામે ચીનમાં એક જ જનરેશનમાં ગરીબી ઘટીને ચોથા ભાગની થઈ ગઈ. બ્રાઝિલમાં સોશિયલ પ્રોટેક્શન ઉપર ધ્યાન અપાયું છે.”